CELEX: 31982L0475
Language: hr
Date: 1982-06-23 00:00:00
Title: 82/475/EEZ: Direktiva Komisije od 23. lipnja 1982. o utvrđivanju kategorija sastojaka koji se smiju koristiti u svrhu označavanja krmnih smjesa za kućne ljubimce

03/Sv. 031
            
            
               HR
            
            
               Službeni list Europske unije
            
            
               3
            
         31982L0475
   
               L 213/27
            
            
               SLUŽBENI LIST EUROPSKE UNIJE
            
            
               23.06.1982.
            
         
      DIREKTIVA KOMISIJE
   
   od 23. lipnja 1982.
   o utvrđivanju kategorija sastojaka koji se smiju koristiti u svrhu označavanja krmnih smjesa za kućne ljubimce
   (82/475/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 79/373/EEZ od 2. travnja 1979. o stavljanju na tržište krmnih smjesa (1), kako je zadnje izmijenjena Direktivom Komisije 80/695/EEZ (2), a posebno njezin članak 10. točku (b),
   budući da se gore spomenutom Direktivom predviđa da države članice mogu zahtijevati ili dopustiti deklariranje sastojaka korištenih u proizvodnji krmnih smjesa za životinje; budući da, u očekivanju donošenja propisa Zajednice, države članice umjesto deklariranja sastojaka mogu dopustiti deklariranje kategorija koje obuhvaćaju više sastojaka;
   budući da pravni propisi pojedinih država članica dopuštaju razvrstavanje sastojaka u različite kategorije; budući da je stoga potrebno utvrditi jedinstvene propise u vezi s obilježavanjem kako bi se olakšala razmjena roba među državama članicama;
   budući da se ta pravila trebaju primjenjivati samo na krmne smjese za kućne ljubimce;
   budući da pravila u vezi s obilježavanjem krmnih smjesa moraju prvenstveno osigurati davanje prikladnih podataka korisnicima proizvoda;
   budući da se kategorija smije naznačiti samo kad su korišteni sastojak ili sastojci obuhvaćeni definicijom kategorije u pitanju;
   budući da analogno odredbama utvrđenim za deklariranje sastojaka, treba dati i popis kategorija, ovisno o propisima koje utvrđuju pojedine države članice, uz naznaku količinskog udjela za svaku prisutnu kategoriju ili silaznim redom njihov težinski udio u krmnim smjesama;
   budući da, međutim, nije moguće utvrditi kategorije koje obuhvaćaju sve sastojke krmnih smjesa; budući da stoga proizvođač mora dodatno navesti svaki sastojak koji ne pripada nijednoj od kategorija navedenih u Prilogu;
   budući da su mjere predviđene u ovoj Direktivi u skladu s mišljenjem Stalnog odbora za hranu za životinje,
   DONIJELA JE OVU DIREKTIVU:
   Članak 1.
   Kad, u skladu s člankom 5. stavkom 7. Direktive 79/373/EEZ, nacionalni propisi pojedinih država članica određuju da se naznaka sastojaka smije zamijeniti naznakom kategorija koje sadržavaju nekoliko sastojaka, onda se na pakovanju, kontejneru ili etiketi krmne smjese za kućne ljubimce smiju naznačiti samo kategorije navedene u ovom Prilogu.
   Članak 2.
   Države članice najkasnije do 1. siječnja 1985. donose zakone i druge propise potrebne za usklađivanje s odredbama ove Direktive. One o tome odmah obavješćuju Komisiju.
   Članak 3.
   Ova je Direktiva upućena državama članicama.
   
      Sastavljeno u Bruxellesu 23. lipnja 1982.
      
         
            Za Komisiju
         
         Poul DALSAGER
         
         
            Član Komisije
         
      
   
   
      (1)  SL L 86, 6.4.1979., str. 30.
   
      (2)  SL L 188, 22.7.1980., str. 23.
   PRILOG
   Kategorije sastojaka koje se smiju naznačiti umjesto pojedinih sastojaka
   
               Opis kategorije
            
            
               Definicija
            
         
               1.   Meso i životinjske prerađevine
            
            
               Svi mesnati dijelovi zaklanih toplokrvnih kopnenih životinja, svježi ili konzervirani prikladnim postupkom, te
               svi proizvodi i prerađevine dobivene preradom trupla ili dijelova trupla toplokrvnih kopnenih životinja
            
         
               2.   Mlijeko i mliječne prerađevine
            
            
               Svi mliječni proizvodi, svježi ili konzervirani odgovarajućim postupkom, kao i prerađevine dobivene njihovom preradom
            
         
               3.   Jaja i prerađevine od jaja
            
            
               Svi proizvodi od jaja, svježi ili konzervirani odgovarajućim postupkom, kao i prerađevine dobivene njihovom preradom
            
         
               4.   Ulja i masnoće
            
            
               Sva životinjska i biljna ulja i masti
            
         
               5.   Kvasci
            
            
               Svi kvasci čije su stanice umrtvljene ili osušene
            
         
               6.   Ribe i riblje prerađevine
            
            
               Ribe ili dijelovi riba, svježi ili konzervirani odgovarajućim postupkom, kao i prerađevine dobivene njihovom preradom
            
         
               7.   Žitarice
            
            
               Sve vrste žitarica, bez obzira u kojem obliku, ili proizvodi načinjeni od škrobne endosperme
            
         
               8.   Povrće
            
            
               Sve vrste povrća i mahunarki, svježe ili konzervirane odgovarajućim postupkom
            
         
               9.   Prerađevine biljnoga porijekla
            
            
               Prerađevine dobivene preradom biljnih proizvoda, posebno žitarica, povrća, mahunarki i uljarica
            
         
               10.   Biljni proteinski ekstrakti
            
            
               Svi proizvodi biljnoga podrijetla u kojima su odgovarajućim postupkom koncentrirani proteini da sadrže najmanje 50 % sirovog proteina, u odnosu na suhu tvar, a koji se mogu prestrukturirati (teksturirati)
            
         
               11.   Minerali
            
            
               Sve anorganske supstance pogodne za hranu za životinje
            
         
               12.   Razni šećeri
            
            
               Sve vrste šećera
            
         
               13.   Voće
            
            
               Sve vrste voća, svježe ili konzervirano odgovarajućim postupkom
            
         
               14.   Orasi
            
            
               Sve jezgre iz ljusaka
            
         
               15.   Sjemenke
            
            
               Sve vrste sjemenki, cijele ili smrvljene
            
         
               16.   Alge
            
            
               Alge, svježe ili konzervirane odgovarajućim postupkom
            
         
               17.   Mekušci i rakovi
            
            
               Sve vrste mekušaca, rakova, školjkaša, svježi ili konzervirani odgovarajućim postupkom, kao i prerađevine dobivene njihovom preradom
            
         
               18.   Kukci
            
            
               Sve vrste kukaca kao i njihovi razvojni oblici
            
         
               19.   Pekarski proizvodi
            
            
               Sav kruh, kolači, keksi i tjestenina